## Ugovor između Vlade Republike Hrvatske i sindikata javnih poduzeća

### NN 54/1994 (13.7.1994.), Ugovor između Vlade Republike Hrvatske i sindikata javnih poduzeća

# KOLEKTIVNI UGOVORI

Vlada Republike Hrvatske i sindikati javnih poduzeća, kao članovi Vijeća
za socijalno partnerstvo u javnim djelatnostima, sklapaju

## UGOVOR

### IZMEĐU VLADE REPUBLIKE HRVATSKE I SINDIKATA JAVNIH PODUZEĆA

Članak 1.

Potpisnici ovog Ugovora sklopiti će do 1. srpnja 1994. osnovni - nacionalni
ugovor za javna poduzeća sa sadržajem koji će se načelno raspraviti na
Vijeću za socijalno partnerstvo u javnim djelatnostima.

Članak 2.

Potpisnici ovog Ugovora sklopit će do 31. listopada 1994. kolektivne
ugovore grana ili djelatnosti kojima će se uredivati plaće i ostala prava
radnika.

Obveza potpisnika kolektivnih ugovora grana ili djelatnosti je da inicijativu
o početku pregovaranja razmotre i odgovore u roku od 30 dana od dana njenog
primitka.

Članak 3.

Vlada Republike Hrvatske preispitat će i povećati do 30. lipnja 1994.
godine neoporezivi iznos plaće, s primjenom od 1. srpnja 1994. godine.

Članak 4.

Potpisnici ovog Ugovora utvrđuju najnižu osnovnu plaću u iznosu od 667.000
HRD, s primjenom od dana potpisa ovog Ugovora.

Članak 5.

Potpisnici ovog Ugovora sporazumni su da javna poduzeća mogu povećati
prosječnu masu plaća u razdoblju lipanj - listopad 1994. godine za 2% u
odnosu na masu plaća isplaćenu u svibnju 1994. godine.

Utvrđeni iznos mase plaća iz stavka 1. ovog članka korigira se za poslotak
promjene broja zaposlenih.

Članak 6.

Naknade troškova materijalnih prava utvrdenih Općim kolektivnim ugovorom
za javne djelatnosti i javna poduzeća, javna poduzeća mogu isplaćivati
najviše u iznosu utvrđenom u Općem kolektivnom ugovoru za javne djelatnosti
i javna poduzeća uvečanom do 30%

Članak 7.

Pravne osobe u privatnom vlasništvu (kod kojih je upisano više od 51%
dionica ili udjela u odnosu na ukupnu vrijednost kapitala) utvrđuju i isplaćuju
plaće sukladno kolektivnom ugovoru i općem aktu. Pismenu potvrdu o upisu
više od 51% udjela u odnosu na ukupnu vrijednost kapitala izdaje Hrvatski
fond za privatizaciju.

Članak 8.

Vlada Republike Hrvatske utvrdit će prijedlog izmjena Zakona o porezu
na dohodak radi drugačijeg utvrdivanja iznosa neoporezivih materijalnih
prava radnika do 31. listopada 1994. godine. Prijedlogom izmjena Zakona
utvrdit će se da se iznos neoporezivog dohotka kao i iznosi neoporezivih
materijalnih prava radnika utvrde Zakonom o porezu na dohodak i njegovim
provedbenim propisima. Dok se ne izmijeni Zakon o porezu na dohodak, u
dohodak ne ulaze (ne oporezuju se) sada utvrđeni (zatečeni) iznosi materijalnih
prava radnika iz važećih općih kolektivnih ugovora.

Članak 9.

Vlada Republike Hrvatske preuzima obvezu da neće uredbama uređivati
plaće i druga materijalna prava za pravne osobe na koje se ovaj Ugovor
odnosi i koji ga primjenjuju za vrijeme njegovog trajanja. U slučaju da
pojedine pravne osobe na koje se odnosi ovaj Ugovor ne poštivaju odredbe
ovog Ugovora, kao i pravne osobe koje srnatraju da se ovaj Ugovor na njih
ne odnosi, Vlada Republike Hrvatske zadržava pravo da pitanja plaća i drugih
materijalnih prava uredi odgovarajućim propisima, na način sukladno odredbanka
ovog Ugovora.

Članak 10.

Za tumačenje i provedbu ovog Ugovora. u dijelu kojim se uređuju plaće,
potpisnici osnivaju zajedničku komisiju u sastavu: tri predstavnika Vlade
Republike Hrvatske i tri predstavnika sindikata javnih poduzeća.

Komisija iz stavka 1. ovog člana može izuzetno, pojedinim pravnim osobanka
u opravdanim slučajevima i ukoliko se time bitnije ne bi narušila dogovorena
veličina mase plaća iz članka 5. ovog Ugovora, odobriti izuzeće od ograničenja
mase plaća. Provedbu ovog Ugovora prati i kontrolira Zavod za platni promet.

Članak 11.

Potpisnici ovog Ugovora suglasni su da se u okviru Vijeća za socijalno
partnerstvo u javnim djelatnostima ubrza rad na usuglašavanju neriješenih
koncepcijskih i drugih pitanja iz paketa radno-socijalnog zakonodavstva.

Članak 12.

Ovaj Ugovor sklapa se na određeno vrijeme i važi do 31. listopada 1994.

Članak 13.

Ovaj Ugovor stupa na snagu danom potpisa, a primjenjuje se od 1. lipnja
1994., osim članka 4. koji se primjenjuje danom potpisa.

Članak 14.

Ovaj će se Ugovor objaviti u "Narodnim novinama".

Klasa: 006-04/94-01/41

Urbroj : 524-03/1-94-1

Zagreb, 13. lipnja 1994.

Za Vladu Republike Hrvatske ministar rada i socijalne skrbi

**Ivan Parać, v. r.**

Sindikati javnih poduzeća SSRŽVH

Kolektivni ugovor, NN 54/1994-987